
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση, έγκριση και προκήρυξη διενέργειας στατι¬ 


στικών εργασιών επί θεμάτων των Οικονομικών Δει¬ 
κτών. 1 

Ανάθεση, έγκριση και προκήρυξη διενέργειας Στατι¬ 
στικών Εργασιών επί θεμάτων των Εθνικών Λογα¬ 
ριασμών. 2 

Ανανέωση θητείας Επιστημονικού Συμβουλίου του 

Εθνικού Ιδρύματος Ερευνών (ΕΙΕ). 3 

Ανανέωση θητείας Επιστημονικού Συμβουλίου του 
Εθνικού Κέντρου Έρευνας Φυσικών Επιστημών 

■Δημόκριτος" (ΕΚΕΦΕ "Δ"). 4 

Τροποποίηση και συμπλήρωση της Φ21/116/4.7.2000 
(Β 839) απόφασης του Υπουργού Εργασίας και 

Κοιν. Ασφαλίσεων. 5 

Ίδρυση Αερομεταφερόμενων Πεζοπόρων Τμημάτων 
στις πόλεις Αλεξανδρούπολη, Κοζάνη, Βόλο, Λα¬ 
μία, Πάτρα και στις νήσους Λέσβο, Σάμο, Κέρκυρα 

και Κεφαλλονιά». 6 

Συγκρότηση Συντονιστικών Περιφερειακών Επιχειρη¬ 
σιακών Κέντρων. 7 

*Τροποποίηση απόφασης 46 "εξέταση αιτήσεων εισα¬ 
γωγής στο ΧΑΑ" (Αναδημοσίευση). 8 


ΑΠΟΦΑΣΕΙ Σ 

Αριθ. 3032/Γ-875/00 (1) 

Ανάθεση, έγκριση και προκήρυξη διενέργειας στατιστι¬ 
κών εργασιών επί θεμάτων των Οικονομικών Δεικτών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν.Δ. 3627/56 "περί οργανώσεως της ΕΣΥΕ" και 
των Π.Δ. 1143/80 "περί οργανισμού της ΕΣΥΕ" και 532/91 
"περί οργανισμού της Γ.Γ.ΕΣΥΕ", 
β.του Ν. 1558/85 "περί Κυβερνήσεως και Κυβερνητικών 
Οργάνων", του άρθρου 27 του Ν. 2081/92 και του άρθρου 
1 του Ν. 2469/1997, 


γ. του άρθρου 9 του Ν. 2392/96 "πρόσβαση της Γενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ.ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ.ΕΣΥΕ", 

δ. του άρθρου 22 του Ν. 2362/95 "περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις", 

ε. την απόφαση αριθ. 1039386/441/Α0006/21-4-2000 
του Υπουργού Οικονομικών με θέμα: "Ανάθεση αρμοδιο¬ 
τήτων του Υπουργού Οικονομικών στους Υφυπουργούς 
Οικονομικών" 

2. Τους Κανονισμούς (ΕΚ) του Συμβουλίου και της Επι¬ 
τροπής με αριθμούς: 

- 2494 της 23ης Οκτωβρίου 1995 για τη θέσπιση Εναρ¬ 
μονισμένων Δεικτών Τιμών Καταναλωτή (Ε-257/27.10.95), 

- 2214 της 20ης Νοεμβρίου 1996 για τη θέσπιση εναρ¬ 
μονισμένων δεικτών τιμών καταναλωτή: διαβίβαση και 
διάδοση των υποδεικτών των ΕνΔΤΚ (1-296/21.11.96), 

- 1749 της 9ης Σεπτεμβρίου 1996 επί των αρχικών μέ- 
τρωνγιατην υλοποίησητου Κανονισμού 2494/95του Συμ¬ 
βουλίου για τους Εναρμονισμένους Δείκτες Τιμών Κατα¬ 
ναλωτή (1-229/10.9.96), 

- 2454 της 10ης Δεκεμβρίου 1997, περί μέτρων εκτέλε¬ 
σης του Κανονισμού με αριθμό 2494/95 του Συμβουλίου, 
όσον αφορά τα ελάχιστα πρότυπα για την ποιότητα των 
συντελεστών στάθμισηςτου ΕνΔΚΤ (Ε-340/11.12.97), 

- 2166 της 8ης Οκτωβρίου 1999 για τη θέσπιση λεπτο¬ 
μερών κανόνων για την εφαρμογή του Κανονισμού 
2494/95, όσον αφορά τα ελάχιστα πρότυπα για την αντι¬ 
μετώπιση των προϊόντων στους τομείς της υγείας, της εκ¬ 
παίδευσης και της κοινωνικής προστασίας στον Εναρμο¬ 
νισμένο Δείκτη Τιμών Καταναλωτή (1-266/14.10.99), 

- 1617 της 23ης Ιουλίου 1999 για τη θέσπιση λεπτομε¬ 
ρών κανόνων σχετικά με την εφαρμογή του Κανονισμού 
αριθ. 2494/95 του Συμβουλίου, όσον αφορά τα ελάχιστα 
πρότυπα για την αντιμετώπιση των ασφαλίσεων στους 
εναρμονισμένους δείκτες τιμών καταναλωτή και την τρο¬ 
ποποίηση του Κανονισμού αριθ. 2214/96 (Ε-192/24.7.99), 

- 1687/98 της 20ής Ιουλίου 1998, ο οποίος τροποποιεί 
τον Κανονισμό 1749/96 της Επιτροπής, σχετικά με την κά¬ 
λυψη αγαθών και υπηρεσιών των ΕνΔΤΚ (Ε-214/31.7.98), 

- 1688/98 της 20ής Ιουλίου 1998, ο οποίος τροποποιεί 

τον Κανονισμό 1749/96 της Επιτροπής, σχετικά με τη γε¬ 
ωγραφική και πληθυσμιακή κάλυψη των ΕνΔΤΚ (Ι_ -214/ 

31.7.98) , 

-1749 της 23ης Ιουλίου 1999 που τροποποιεί τον Κανο¬ 
νισμό αριθ. 2214/96 σχετικά με τους υποδείκτες των 
Εναρμονισμένων Δεικτών Τιμών Καταναλωτή (1-214/ 

13.8.99) . 

3. α. Το Συμβόλαιο αριθ. 200055200003, το οποίο έχει 
υπογράφει μεταξύ της Γ.Γ.ΕΣΥΕ και του Στατιστικού Γρα¬ 
φείου των Ευρωπαϊκών Κοινοτήτων (ΕΤΙΗΟδΤΑΤ), ύψους 
6.305.000 δρχ. περίπου (18.500 θυΐΌ), σχετικά με τη διε¬ 
νέργεια ερευνών τιμών καταναλωτή (Έρευνες Ισοτιμιών 
Αγοραστικών Δυνάμεων - ΡΡΡ’ε) και 
β. την απόφαση της Επιτροπής Ε (1999) 4428/ 
19.12.1999 "περί χρηματοδότησης εκτελεστικών μέ¬ 
τρων για τους Εναρμονισμένους Δείκτες Τιμών Κατανα¬ 
λωτή", η οποία έχει υπογράφει μεταξύ της Γ.Γ.ΕΣΥΕ και 
του Στατιστικού Γ ραφείου των Ευρωπαϊκών Κοινοτήτων 
(ΕΙΙΒΟδΤΑΤ), ύψους 12.000.000 δρχ. περίπου (35.000 
ουΓο). 

3. Το γεγονός ότι από τις διατάξεις αυτής της απόφα¬ 
σης προκαλείται δαπάνη συνολικού ύψους 90.255.000 
δρχ. περίπου σε βάρος του τακτικού προϋπολογισμού 
της Γ.Γ.ΕΣΥΕ (ειδ. φορέας 13-610) για το οικονομικό έτος 
2001 . 

Αναλυτικά, η δαπάνη έχει ως ακολούθως: 
α. 43.500.000 δρχ. με ΚΑΕ 0871 
β. 15.000.000 δρχ. με ΚΑΕ 0711 
γ. 9.450.000 δρχ. με ΚΑΕ 0515 
δ. 4.000.000 δρχ. με ΚΑΕ 0713 και 
ε. 18.305.000 δρχ. με ΚΑΕ 5354 

Η ανωτέρω δαπάνη των 18.305.000 δρχ. θα καλυφθεί εξ 
ολοκλήρου από εμβάσματατης Ε. Ε., τα οποία θα σταλούν 
στο λογαριασμό της Γ.Γ.ΕΣΥΕ στην Τράπεζα της Ελλά¬ 
δος, σύμφωνα με την κοινή απόφαση των Υπουργών Συ¬ 
ντονισμού και Οικονομικών 9611/3860/3.4.80 με θέμα: 
"Εμφάνιση δοσοληψιών του Ελληνικού Δημοσίου μετά 
των Ευρωπαϊκών Κοινοτήτων" και, μέσω του Υπολόγου 
Συμψηφισμού, θα εγγραφούν στον Προϋπολογισμό της 
Γ.Γ.ΕΣΥΕ (ειδ. φορέας 13-610 και ΚΑΕ 5354). 

4. Τη σχετική εισήγηση με αριθ. Ζ-949/13-12-2000 της 
Δ/νσης Οικονομικών Δεικτών της Γ.Γ.ΕΣΥΕ. 

Αποφασίζουμε: 

1. α. Αναθέτουμε στη Δ/νση Οικονομικών Δεικτών της 
Γ.Γ.ΕΣΥΕ τη διεξαγωγή των στατιστικών εργασιών που 
απαιτούνται για την Αναθεώρηση του Δείκτη Τιμών Κατα¬ 
ναλωτή, την Εναρμόνιση του Δείκτη Τιμών Καταναλωτή 
(ΕνΔΤΚ), καθώς και για τις έρευνες των Ισοτιμιών των 
Αγοραστικών Δυνάμεων (ΡΡΡ’δ). 

β. Εγκρίνουμε και προκηρύσσουμε την πραγματοποίη¬ 
ση των ανωτέρω στατιστικών εργασιών και ερευνών από 
τη Δ/νση Οικονομικών Δεικτών της Γ.Γ.ΕΣΥΕ εντός του 
2001 . 

2. Σκοπός της Αναθεώρησης του Δείκτη Τ ιμών Κατανα¬ 
λωτή είναι η βελτίωση της αντιπροσωπευτικότητας και 
της, ενγένει, αξιοπιστίας του δείκτη, λαμβάνοντας υπόψη 
ένα πιο σύγχρονο πρότυπο κατανάλωσης, όπως προκύ¬ 
πτει από τα αποτελέσματα της τελευταίας, κάθε φορά, 
Έρευνας Οικογενειακών Προϋπολογισμών (ΕΟΠ). 

Σκοπός της Εναρμόνισης του Δείκτη Τιμών Καταναλω¬ 
τή (ΔΤΚ) είναι η επίτευξη συγκρισιμότητας στη μέτρηση 
του πληθωρισμού μεταξύ των Κρατών-Μελών, ως προς 


τη σταθερότητα των τιμών, όπως απαιτείται από τη Συν¬ 
θήκη για την Ευρωπαϊκή Ένωση (Ε.Ε.). 

Ο ΕνΔΤΚ δεν αντικαθιστά τον εθνικό ΔΤΚ, αλλά παρέχει 
την καλύτερη στατιστική βάση για συγκρίσεις μεταξύ των 
δεικτώντων Κρατών-Μ ελών της Ευρωπαϊκής Ένωσης και 
των σχετικών μεταβολών τους. 

Οι εργασίες Ισοτιμιών Αγοραστικών Δυνάμεων αφο¬ 
ρούν τη διεξαγωγή ερευνών, ώστε να υπολογισθούν (από 
τη ΕυΐΌΒίαΙ) οι ισοτιμίες των αγοραστικών δυνάμεων με¬ 
ταξύ των Κρατών-Μελών. 

3. α. Η Αναθεώρηση του Δείκτη Τιμών Καταναλωτή θα 
βασιστεί στα αποτελέσματα της πρόσφατης Έρευνας Οι¬ 
κογενειακών Προϋπολογισμών της περιόδου 1998/99 και 
ο νέος ΔΤΚ θα έχει ως έτος βάσης το έτος 1999 
(1999=100,0). 

Οι εργασίες αναθεώρησης του ΔΤΚ ανατίθενται στην 
Επιτροπή Αναθεώρησης του Δείκτη Τιμών Καταναλωτή, 
στην οποία συμμετέχουν υπάλληλοι της Γ.Γ.ΕΣΥΕ και εκ¬ 
πρόσωποι φορέων εκτός αυτής. 

β. Οι εργασίες για την Εναρμόνιση του Δείκτη Τιμών Κα¬ 
ταναλωτή, σύμφωνα με τους σχετικούς Κανονισμούς του 
Συμβουλίου της Ε.Ε., είναι οι εξής: 

- μελέτη, με σκοπό να συμπεριληφθούν στις σταθμίσεις 
οι δαπάνες των συλλογικών νοικοκυριών, καθώς και οι δα¬ 
πάνες των τουριστών στη Χώρα, 

- μελέτη για την ένταξη νέων σημαντικών αγαθών και 
υπηρεσιών στην κατάρτιση του ΔΤΚ, 

- εκπόνηση ειδικών μελετών από εμπειρογνώμονες για 
τις ανάγκες της εναρμόνισης του ΔΤΚ, 

- εφαρμογή των άρθρων του σχετικού Κανονισμού για 
την αντιμετώπιση των τιμολογίων των Επιχειρήσεων Κοι¬ 
νών Ωφελείας (ΔΕΚΟ), 

- επέκταση της κάλυψης αγαθών και υπηρεσιών για τον 
ΕνΔΤΚ, 

- διαμόρφωση των υποδεικτών του ΕνΔΤΚ και διαβίβα¬ 
σή τους στην Επιτροπή, χειρισμός των μειωμένων τιμών 
και καθορισμός του χρόνου εισόδου ορισμένων τιμών 
στον ΕνΔΤΚ, χειρισμός των τιμών των ειδών στους τομείς 
υγείας, κοινωνικής προστασίας και ασφαλίσεων. 

γ. Οι εργασίες για τις Ισοτιμίες των Αγοραστικών Δυνά¬ 
μεων (ΡΡΡ’ε) αφορούν στη διενέργεια ερευνών (συλλογή 
στοιχείων τιμών την άνοιξη και το φθινόπωρο του 2001) 
στην Περιφέρεια Πρωτευούσης. Γιατο σκοπό αυτό απαι¬ 
τούνται: 

- σχεδιασμός των ερευνών, 

- συλλογή και έλεγχος των σχετικών στοιχείων τιμών, 

- μηχανογραφική επεξεργασία και πινακοποίηση των 
δεδομένων και 

- σύγκριση των τιμών των βασικών ειδών καταναλωτή 
της Ελληνικής Πρωτεύουσας με τις αντίστοιχες τιμές στις 
άλλες Πρωτεύουσες των Κρατών-Μελών της Ε.Ε., η 
οποία θα επιτευχθεί με επιτόπια συλλογή των απαιτουμέ- 
νων στοιχείων από υπαλλήλους της Γ.Γ.ΕΣΥΕ. 

4. Για την πραγματοποίηση των ανωτέρω εργασιών και 
ερευνών θα χρησιμοποιηθούν: 

α. υπάλληλοι της Γ.Γ. ΕΣΥΕ οι οποίοι, μετά από κατάλ¬ 
ληλη εκπαίδευση, θα απασχοληθούν καιπέραντου κανο¬ 
νικού και του συνήθους υπερωριακού ωραρίου εργασίας 
των Δημοσίων Υπηρεσιών και θα μετακινούνται εκτός 
έδρας, όποτε κρίνεται απαραίτητο. 

Ορισμένοι από τους ανωτέρω υπαλλήλους θα μετέχουν 
σε συσκέψεις της ΕυΐΌεΙβΙ που αφορούν σε θέματα εναρ- 

μόνισης δεικτών και ισοτιμιών αγοραστικών δυνάμεων, 
καθώς και σε ομάδες εργασίας, οι οποίες θα συσταθούν 
προκειμένου να αντιμετωπισθούν ειδικά θέματα που θα 
προκύψουν. 

β. εκπρόσωποι άλλων φορέων, οι οποίοι θα συγκροτή¬ 
σουν την Επιτροπή Αναθεώρησης του Δείκτη Τιμών Κα¬ 
ταναλωτή. 

γ. ιδιώτες-εμπειρογνώμονες για τη μελέτη ειδικών θε¬ 
μάτων και για τη συμμετοχή τους σε ειδικές Επιτροπές και 

δ. ιδιώτες-συνεργάτες για τη συλλογή ερωτηματολο¬ 
γίων επί των τιμών, αφού εκπαιδευτούν κατάλληλα. 

5. Η αμοιβή όσων απασχοληθούν στις ανωτέρω εργα¬ 
σίες και έρευνες θα καθορισθεί με νεότερες αποφάσεις 
μας και ο ορισμός τους θα γίνει με απόφαση του Γενικού 
Γ ραμματέα της ΕΣΥΕ. 

6. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Γ. ΔΡΥΣ 

-♦- 

Αριθ. 3033/Γ-835/00 (2) 

Ανάθεση, έγκριση και προκήρυξη διενέργειας Στατιστι¬ 
κών Εργασιών επί θεμάτων των Εθνικών Λογαρια¬ 
σμών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν.Δ. 3627/56 "περί οργανώσεως της ΕΣΥΕ" και 
των Π.Δ. 1143/80 "περί οργανισμού της ΕΣΥΕ" και 532/91 
"περί οργανισμού της Γ.Γ.ΕΣΥΕ", 

β. του Ν. 1558/85 "περί Κυβερνήσεως και Κυβερνητικών 
Οργάνων", του άρθρου 27 του Ν. 2081/92 και του άρθρου 
1 του Ν. 2469/1997, 

γ.του άρθρου 9του Ν. 2392/96 "πρόσβαση της Γενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ.ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ.ΕΣΥΕ", 

δ. του άρθρου 22 του Ν. 2362/95 "περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις", 

ε. την απόφαση αριθ. 1039386/441/Α0006/21.4.2000 
του Υπουργού Οικονομικών με θέμα: "Ανάθεση αρμοδιο¬ 
τήτων του Υπουργού Οικονομικών στους Υφυπουργούς 
Οικονομικών". 

2. Τη συμφωνία χρηματοδότησης αριθ. 200040100012 
"Ε5Α 95-Πρόγραμμα εργασιών 2000" ύψους 120.000 ΕΨ- 
ΗΟ, η οποία έχει συναφθεί μεταξύ της Γ.Γ.ΕΣΥΕ και του 
Στατιστικού Γ ραφείου των Ευρωπαϊκών Κοινοτήτων (ΕΨ- 
Β05ΤΑΤ) και αφορά στη διενέργεια στατιστικών εργα¬ 
σιών για θέματα της Δ/νσης των Εθνικών Λογαριασμών. 

3. Το γεγονός ότι από τις διατάξεις αυτής της απόφα¬ 
σης προκαλείται δαπάνη ύψους 40.800.000 δρχ. περίπου 
για το οικονομικό έτος 2001, η οποία θα βαρύνει τον Τα¬ 
κτικό Προϋπολογισμό της Γ.Γ.ΕΣΥΕ, ειδ. φορέας 13-610, 
ΚΑΕ 5354 και 1111. 


Αναλυτικά, θα βαρύνει με: 

- 34.000.000 δρχ. τον ΚΑΕ 5354 και με 

-6.800.000 δρχ. τον ΚΑΕ 1111. 

Η δαπάνη των 34.000.000 δρχ. θα καλυφθεί εξ ολοκλή¬ 
ρου από εμβάσματα της Ε.Ε.,τα οποία θα σταλούν σε λο¬ 
γαριασμό της Γ.Γ.ΕΣΥΕ στην Τράπεζα της Ελλάδος, σύμ¬ 
φωνα με την κοινή απόφαση των Υπουργών Συντονισμού 
και Οικονομικών 9611/3860/3.4.80 με θέμα: "Εμφάνιση 
δοσοληψιώντου Ελληνικού Δημοσίου μετάτων Ευρωπαϊ¬ 
κών Κοινοτήτων" και μέσω του Υπολόγου Συμψηφισμού 
θα εγγραφούν στον Προϋπολογισμό της Γ.Γ.ΕΣΥΕ (ειδ. 
φορέας 13-610 και ΚΑΕ 5354). 

4. Τη σχετική εισήγηση με αριθ. ΙΑ-1129/23.11.2000 της 
Δ/νσης Εθνικών Λογαριασμών της Γ.Γ. ΕΣΥΕ, αποφασί¬ 
ζουμε: 

1. α. Αναθέτουμε στη Δ/νση Εθνικών Λογαριασμών της 
Γ.Γ.ΕΣΥΕ: 

-τη σύνταξη Μεθοδολογικού Σημειώματος για τον υπο¬ 
λογισμό του ΑΕΠ σύμφωνα με το Ε3Α 95, 

- την αναβάθμιση των στατιστικών πηγών για τους Περι¬ 
φερειακούς και Τριμηνιαίους Λογαριασμούς και 

- τη διερεύνηση μεθόδων για εκτιμήσεις σε σταθερές τι¬ 
μές. 

β. Εγκρίνουμε και προκηρύσσουμε την πραγματοποίη¬ 
ση των ανωτέρω εργασιών από τη Δ/νση Εθνικών Λογα¬ 
ριασμών της Γ.Γ.ΕΣΥΕ από την 1η Δεκεμβρίου 2000 έως 
και την 31 η Δεκεμβρίου 2001. 

2. Οι ανωτέρω εργασίες, οι οποίες διενεργούνται στο 
πλαίσιο του Στατιστικού Προγράμματος του Στατιστικού 
Γραφείου των Ευρωπαϊκών Κοινοτήτων (ΕΨΒ05ΤΑΤ), 
αποσκοπούν στη βελτίωση της ποιότητας και αντιπροσω- 
πευτικότητας των παρεχομένων στοιχείων, καθώς και 
στην επίτευξη συγκρισιμότητας μεταξύ των αντιστοίχων 
στοιχείωντων Κρατών-Μελών της Ε.Ε. 

3. Οιεργασίες, όπωςπεριγράφονταιστο Παράρτημα 1 
της συμφωνίας χρηματοδότησης που μνημονεύεται 
στην παράγραφο 2 του σκεπτικού της παρούσας από¬ 
φασης, είναι οι ακόλουθες: "σύνταξη Μεθοδολογικού 
Σημειώματος για τον υπολογισμό του ΑΕΠ σύμφωνα με 
το Ε3Α 95." 

Το Σημείωμα αυτό θα περιλαμβάνει λεπτομερώς όλα τα 
στάδια υπολογισμού του ΑΕΠ και θα αποτελεί μια ολο¬ 
κληρωμένη έκθεση/αναφορά προς τη ΕΕΙΒ05ΤΑΤ σχετι¬ 
κά με τον υπολογισμό του, σύμφωνα με το Ε3Α 95. 

"Αναβάθμιση των στατιστικών πηγών για τους Περιφε¬ 
ρειακούς και Τριμηνιαίους Λογαριασμούς". 

Οι εργασίες επικεντρώνονται στον επανέλεγχο των πη¬ 
γών άντλησης των στατιστικών στοιχείων για τον υπολο¬ 
γισμό των Περιφερειακών και Τριμηνιαίων Λογαριασμών, 
ως προς την αξιοπιστία τους και τη συνοχή τους, καθώς 
και στην ταυτόχρονη χρήση τους με νέες πηγές δεδομέ¬ 
νων. 

"Διερεύνηση μεθόδων για εκτιμήσεις σε σταθερές τιμές" 

Περιλαμβάνει: 

α. Τη μελέτη του Κανονισμού 2223/96 "περί του ευρω¬ 
παϊκού συστήματος εθνικών και περιφερειακών λογαρια¬ 
σμών της Κοινότητας" και των εκθέσεων των αντίστοιχων 
Τ35Ι<Ροιόθ5, καθώς καιτην εφαρμογή προγραμμάτων για 
τον υπολογισμό στοιχείων επί των τιμών και των όγκων 
παραγωγής, προκειμένου να διερευνηθούν και να οριστι- 

κοποιηθούν οι μηχανισμοί εκτιμήσεων σε σταθερές τιμές. 
Επίσης, την υποβολή εκθέσεων αναλυτικά για τις υπηρε¬ 
σίες. 

β.τη διερεύνηση άντλησης των απαραίτητων πληροφο¬ 
ριών από τα υπάρχοντα στοιχεία και από τα στοιχεία άλ¬ 
λων ερευνών. 

γ. τη δημιουργία λογισμικού για την επεξεργασία των 
στοιχείων και την αναγωγή των αποτελεσμάτων σε έτος 
αναφοράς. 

4. Για την πραγματοποίηση των ανωτέρω εργασιών θα 
χρησιμοποιηθούν υπάλληλοι της Γ.Γ.ΕΣΥΕ, οι οποίοι θα 
απασχοληθούν και πέραν του κανονικού και του συνή¬ 
θους υπερωριακού ωραρίου εργασίας των Δημοσίων 
Υπηρεσιών. 

5. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Γ. Π ΑΠΑΝΤΩΝ ΙΟΥ Γ. ΔΡΥΣ 

-♦- 

Αριθ. 2714 (ΦΟΡ) 236 (3) 

Ανανέωση θητείας Επιστημονικού Συμβουλίου του Εθνικού 
Ιδρύματος Ερευνών (ΕΙΕ). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις της παρ. 12του άρθρου 9του Ν. 1514/ 
85 "Ανάπτυξη της - επιστημονικής και τεχνολογικής έρευ¬ 
νας" (ΦΕΚ 13/Α/85) όπως αντικαταστάθηκε από την παρ. 
2του άρθρου 32 του Ν.2115/93 (ΦΕΚ 15/Α/93). 

2. Τις διατάξεις του Π.Δ. 226/89 "Οργανισμός του Εθνι¬ 
κού Ιδρύματος Ερευνών" (ΦΕΚ 107/Α/89) όπως έχει τρο¬ 
ποποιηθεί από το Π.Δ. 347/96 (ΦΕΚ 229/Α/96), αποφασί¬ 
ζουμε: 

Ανανεώνουμε τη θητεία του Επιστημονικού Συμβουλίου 
του Εθνικού Ιδρύματος Ερευνών (ΕΙΕ) το οποίο συγκρο¬ 
τήθηκε με την υπ’αριθμ. 13156(ΦΟΡ)1391/27.12.96 από¬ 
φασή μας (ΦΕΚ 26/Β/21.1.97) για μία ακόμη τριετία από 
της λήξεώς της, δηλαδή μέχρι 22.1.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 2001 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. 2698 (ΦΟΡ) 235 (4) 

Ανανέωση θητείας Επιστημονικού Συμβουλίου του Εθνι¬ 
κού Κέντρου Έρευνας Φυσικών Επιστημών "Δημόκρι¬ 
τος" (ΕΚΕΦΕ "Δ"). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Ι.Τιςδιατάξειςτηςπαρ. 12του άρθρου 9του Ν.1514/85 
"Ανάπτυξη της επιστημονικής και τεχνολογικής έρευνας" 
(ΦΕΚ 13/Α/85) όπως αντικαταστάθηκε από την παρ. 2 του 
άρθρου 32 του Ν.2115/93 (ΦΕΚ 15/Α/93). 

2. Το Π.Δ. 71/87 "Οργανισμός του Εθνικού Κέντρου 
Έρευνας Φυσικών Επιστημών "Δημόκριτος" (ΕΚΕΦΕ "Δ")" 
(ΦΕΚ 43/Α/87) όπως έχει συμπληρωθεί με το Π.Δ. 583/88 


(ΦΕΚ281/Α/88) και τροποποιηθεί με το Π.Δ. 19/2000 (ΦΕΚ 
15/Α/2000), αποφασίζουμε: 

Ανανεώνουμε τη θητεία του Επιστημονικού Συμβουλίου 
του Εθνικού Κέντρου Έρευνας Φυσικών Επιστημών "Δη¬ 
μόκριτος" (ΕΚΕΦΕ "Δ") το οποίο συγκροτήθηκε με την υπ’ 
αριθμ. 11989(ΦΟΡ) 1287/26.11.96 απόφαση μας (ΦΕΚ 
1127/Β/16.12.96) για μία ακόμη τριετία από της λήξεως 
της, δηλαδή μέχρι 17.12.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2001 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. Φ21/156 (5) 

Τροποποίηση και συμπλήρωση της Φ21/116/4.7.2000 (Β 
839) απόφασης του Υπουργού Εργασίας και Κοινωνι¬ 
κών Ασφαλίσεων 

Ο ΥΠΟΥΡΓΟΣ 

ΕΡΓΑΣΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 2 παρ.5 του Ν.2556/1997 ( 
Α 270) 

2. Τις διατάξεις της παρ. 7 του άρθρου 39 του Ν. 
2065/1992 (Α 113), όπως ισχύει μετά το άρθρο 43 του Ν. 
2109/1992 (Α205),του άρθρου 59του Ν. 2676/99 (Α1) και 
τις υπουργικές αποφάσεις Φ11/2406/3.11.1992, Φ11 / 
2456/15.11.1993 και Φ21/116/4.7.2000 που εκδόθηκαν 
κατ’ εξουσιοδότηση αυτών. 

3. Τις διατάξεις του ν.1558/1985 "Κυβέρνηση και Κυ¬ 
βερνητικά Όργανα" (Α 137). 

4. Τις διατάξεις του π.δ. 213/1992 (Α 192) και π.δ 
372/14.9.1995 (Α 201) 

5. Τις διατάξεις του άρθρου 27του Ν.2081/1992 (Α 154), 
με το οποίο προστέθηκε το άρθρο 29Α στο Ν.1558/1985 
(Α137), όπως ισχύει μετά την τροποποίησή του με τη διά¬ 
ταξη της παρ.2α του άρθρου 1 του Ν. 2469/1997 (Α38). 

6. Την αρ. οικ.80027/4.5.2000 (Β 610) απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων με την οποία έγινε ανάθεση αρμοδιοτή¬ 
των στον Υφυπουργό Εργασίας και Κοινωνικών Ασφαλί¬ 
σεων Νικόλαο Φαρμάκη. 

7. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού και του προϋπολογισμού του ΙΚΑ αποφασί¬ 
ζουμε: 

1. Τα άρθρο 1 της αρ. Φ21/116/4.7.2000 Υπουργικής 
απόφασης (Β. 839) αντικαθίσταται ως εξής: 

ΑΡΘΡΟ 1 

Εκτός από τις περιπτώσεις που προβλέπουν οι σχετικές 
διατάξεις για την υποχρέωση προσκόμισης αποδεικτικού 
ασφαλιστικής ενημερότητας, καθίσταται υποχρεωτική η 
προσκόμιση αποδεικτικού ασφαλιστικής ενημερότητας 
από το ΙΚΑ και στις παρακάτω περιπτώσεις: 

1. Για την εξόφληση τίτλων πληρωμής ή την είσπραξη 
όλωντων εκκαθαρισμένων απαιτήσεωντων επιχειρήσεων 
από το Δημόσιο, Νομικά Πρόσωπα δημοσίου δικαίου 
(Ν.Π.Δ.Δ.), Δήμους και Κοινότητες, Νομαρχιακές Αυτοδι¬ 
οικήσεις, Δημόσιες, Δημοτικές και Κοινοτικές Επιχειρή¬ 
σεις Δημόσιας ή Κοινής Ωφέλειας και γενικά επιχειρήσεις 

και οργανισμούς του ευρύτερου δημόσιου τομέα, όπως 
αυτός καθορίζεται από την ισχύουσα κάθε φορά νομοθε¬ 
σία, καθώς και από αυτούς που ενεργούν πληρωμές με 
εντολή ή εξουσιοδότηση των πιο πάνω, εφόσον το ακα¬ 
θάριστο ποσό του κάθε τίτλου ή της εκκαθαρισμένης 
απαίτησης υπερβαίνει το ένα εκατομμύριο (1.000.000 ) 
δραχμές. 

Οι διατάξεις του άρθρου 8 παρ.5 εδαφ. ε του 
α.ν. 1846/1951, όπως κάθε φορά ισχύουν, εξακολουθούν 
να εφαρμόζονται, όπου απαιτείται αποδεικτικό ασφαλι¬ 
στικής ενημερότητας ανεξαρτήτως ποσού. 

2. Για τη μεταβίβαση ακινήτων λόγω πώλησης, γονικής 
παροχής ή δωρεάς από τον πολίτη, τον παρέχοντα τη γο¬ 
νική παροχή ή δωρεά αντίστοιχα, εφόσον οι ανωτέρω εί¬ 
ναι ή ήταν: 

Α. Φυσικό πρόσωπο υποκείμενο καταβολής ασφαλιστι¬ 
κών εισφορών ή νομικό πρόσωπο οποιοσδήποτε μορφής, 
κοινωνία αστικού δικαίου, αστική κερδοσκοπική ή μη εται¬ 
ρεία, συμμετοχική ή αφανής εταιρεία καθώς και κοινο¬ 
πραξία. 

Β. Μέλος κοινοπραξίας, Αστικής Εταιρείας, Ομορρύθ- 
μου Εταιρείας, Ομόρρυθμο μέλος Ετερορρύθμου Εται¬ 
ρείας, Διαχειριστής ΕΠΕ, Διευθύνων Σύμβουλος, Διευθυ¬ 
ντής που ασκεί ή ασκούσε διοίκηση σε ΑΕ, Διευθυντής, 
Διαχειριστής, Διευθύνων Σύμβουλος Συνεταιρισμού ή 
Ενώσεως Συνεταιρισμών, διευθυντής, διαχειριστής και 
γενικά εντεταλμένος στη Διοίκηση Δημόσιας, Δημοτικής, 
Κοινοτικής επιχείρησης και εκμετάλλευσης κερδοσκοπι¬ 
κού χαρακτήρα ανεξάρτητα αν είναι νομικό πρόσωπο αλ¬ 
λοδαπής επιχείρησης και αλλοδαπού οργανισμού εγκα¬ 
τεστημένων στην Ελλάδα, ημεδαπού ή αλλοδαπού προ¬ 
σώπου δημοσίου ή ιδιωτικού δικαίου μη κερδοσκοπικού 
χαρακτήρα εγκατεστημένου στην Ελλάδα καθώς και σε 
κάθε είδους Ιδρύματα. 

Γ. Υποκείμενο καταβολής ασφαλιστικών εισφορών οι¬ 
κοδομικών έργων, οι άδειες των οποίων εκδόθηκαν εντός 
της τελευταίας δεκαετίας από τη σύνταξη της σχετικής 
συμβολαιογραφικής πράξης. 

3. Για τη μεταβίβαση μεταχειρισμένων επαγγελματικών 
αυτοκινήτων, μηχανοκίνητων θαλασσίων σκαφών άνω των 
5 μέτρων, ελικοπτέρων, ανεμοπτέρων, αεροσκαφών και 
επαγγελματικών σκαφών αλιείας από τον μεταβιβάζοντα. 

4. Για τη συμμετοχή ως μέλος σε κοινοπραξία ή ως εταί¬ 
ρος σε ομόρρρυθμη, ετερρόρυθμη ή περιορισμένης ευ¬ 
θύνης εταιρεία, από τον συμμετέχοντα. 

5. Γιατη χορήγηση από Τράπεζες ή Πιστωτικά Ιδρύμα¬ 
τα δανείων καταναλωτικής πίστης άνω των δύο εκατομ¬ 
μυρίων (2.000.000) δραχμών, από το δανειολήπτη. 

6. Γ ια τη σύσταση του εμπράγματου δικαιώματος της 
υποθήκης επί ακινήτου από τον παρέχοντα το εμπράγμα¬ 
το δικαίωμα. Γ ιατη σύσταση υποθήκης υπέρ του Δημοσί¬ 
ου και του ΙΚΑ δεν απαιτείται αποδεικτικό ασφαλιστικής 
ενημερότητας. 

Η προσκόμιση αποδεικτικού ασφαλιστικής ενημερότη¬ 
τας στις περιπτώσεις των παραγράφων 2,3,4,5 και 6 επι¬ 
βάλλεται, εφόσον ο υπόχρεος έχει τουλάχιστον μία από 
τις ιδιότητες Α έως και Γ της παρ.2 του παρόντος άρθρου. 
Η έλλειψη των ιδιοτήτων αυτών δηλώνεται με υπεύθυνη 
δήλωση του άρθρου 8 του ν. 1599/1986 από τον υπόχρεο 
στα αναγραφόμενα στο άρθρο 2 της παρούσας πρόσωπα 
ή Υπηρεσίες. 

2. Το άρθρο 2 της Φ21/116/4.7.2000 Υπουργικής από¬ 
φασης αντικαθίσταται ως εξής: 


ΑΡΘΡΟ 2 

Το αποδεικτικό ασφαλιστικής ενημερότητας με βάση τα 
αναφερόμενα στο προηγούμενο άρθρο προσκομίζεται: 

1. Στην περίπτωση της παρ. 1 στους διενεργούντες την 
πληρωμή ή την εξόφληση του τίτλου ή της εκκαθαρισμέ¬ 
νης απαίτησης κατά την πληρωμή ή την εξόφληση αυ¬ 
τών. 

2. Στις περιπτώσεις των παρ.2 και 6 στο συμβολαιογρά¬ 
φο που συντάσσειτη σχετική πράξη, ο οποίος υποχρεού- 
ται να προσαρτά και να μνημονεύει στο κείμενο της πρά¬ 
ξης τον αριθμό πρωτοκόλλου, την ημερομηνία και την 
υπηρεσία του ΙΚΑ που έχει εκδόσει το αποδεικτικό. 

3. Στην περίπτωση της παρ.3 στη ΔΟΥ, που είναι αρμό¬ 
δια να βεβαιώσει την καταβολή σχετικών οικονομικών επι¬ 
βαρύνσεων για τη μεταβίβαση. 

4. Στην περίπτωση της παρ.4 στην ΔΟΥ που είναι αρμό¬ 
δια για την θεώρηση του καταστατικού εγγράφου. 

5. Στην περίπτωση της παρ.5 στην Τράπεζα ή το Πιστω¬ 
τικό Ίδρυμα που θα χορηγήσει το δάνειο. 

3. Το άρθρο 3 της αρ. Φ21/116/4.7.2000 Υπουργικής 
απόφασης αντικαθίσταται ως εξής: 

ΑΡΘΡΟ 3 

Απαλλάσσονται από την υποχρέωση προσκόμισης απο¬ 
δεικτικού ασφαλιστικής ενημερότητας από το ΙΚΑ: 

1. Οι δικαιούχοι αμοιβών γενικά από παροχή εξαρτημέ¬ 
νης εργασίας, συντάξεων, διατροφής, εξόδων νοσηλείας 
και κηδείας, εφόσον η πληρωμή γίνεται απευθείας στο δι¬ 
καιούχο ή σε πρόσωπο νόμιμα εξουσιοδοτημένο. 

2. Οι Δημόσιες Υπηρεσίες, τα Νομικά πρόσωπα δημοσί¬ 
ου δικαίου, εκτός των Δήμων, Κοινοτήτων, Νομαρχιακών 
Αυτοδιοικήσεων, Διαδημοτικών, Δημοτικών και Κοινοτι¬ 
κών Επιχειρήσεων. 

3. Τα Ιδρύματα που συνιστώνται σύμφωνα με το α.ν. 
2039/1939, οι αναγνωρισμένες στην Ελλάδα Τράπεζες 
και ο Οργανισμός Σιδηροδρόμων Ελλάδας, εφόσον πα¬ 
ραμένει στον ευρύτερο Δημόσιο Τομέα. 

4. Οι αγρότες, εφόσον δεν έχουν μία από τις ιδιότητες α 
έως και γ της παραγράφου 2 του άρθρου 1 της παρούσας. 

5. Οι ομογενείς που μετοικούν στην Ελλάδα για την εί¬ 
σπραξη κάθε είδους επιδομάτων περίθαλψης και στέγα¬ 
σης αυτών. 

6. Ο Σύνδικος της πτώχευσης φυσικού ή νομικού προ¬ 
σώπου για πράξεις ή συναλλαγές που αφορούν την πτω¬ 
χευτική περιουσία. 

7. Κάθε φυσικό πρόσωπο που δεν έχει μία από τις ιδιό¬ 
τητες α έως καιγτηςπαραγράφου 2του άρθρου 1 τηςπα- 
ρούσας. 

8. Οι δικηγόροι και οι συμβολαιογράφοι, εφόσον δεν 
έχουν μία από τις ιδιότητες α έως και γ της παραγράφου 
2 του άρθρου 1 της παρούσας. 

9. Οι εκμισθωτές κινητών και ακινήτων για τη λήψη του 
μισθώματος, εφόσον δεν έχουν μία από τις ιδιότητες α 
έως και γτης παραγράφου 2 του άρθρου 1 της παρούσας 
και δεν ασκούν επιχειρηματική δραστηριότητα. 

10. Τα συμβεβλημένα με το ΙΚΑ φαρμακεία, εκτός των 
περιπτώσεων είσπραξης χρημάτων απ’ αυτό. 

11. Οι δικαιούχοι στεγαστικών δανείων για την παροχή 
υποθήκης προς εξασφάλιση των δανείων αυτών. 

12. Οι δικαιούχοι επιδότησης -επιχορήγησης από την 
Ευρωπαϊκή Ένωση, μόνο για την είσπραξη αυτής και όχι 
της κρατικής συμμετοχής. 

13. Οι συμβεβλημένοι με το ΙΚΑ ιατροί, εκτός των περι¬ 
πτώσεων είσπραξης χρημάτων από το Ίδρυμα. 

14. Ο κηδεμόνας σχολάζουσας κληρονομιάς, όταν 
ενεργεί αποδεδειγμένα για πράξεις εκκαθάρισης της 
σχολάζουσας κληρονομιάς, καθώς και ο εκκαθαριστής 
κληρονομιάς για πράξεις ή συναλλαγές που αφορούν την 
κληρονομιά. 

15.0 Οργανισμός Τηλεπικοινωνιών Ελλάδος (ΟΤΕ), η 
Δημόσια Επιχείρηση Ηλεκτρισμού (ΔΕΗ), οι Επιχειρή¬ 
σεις Ύδρευσης και Αποχέτευσης και οι Δημόσιες Επι¬ 
χειρήσεις Φωταερίου και Φυσικού Αερίου, κατά την εί¬ 
σπραξη χρη μάτων για εξόφλη ση λογαρ ιασμών που αφο¬ 
ρούν χρήση σταθερής τηλεφωνίας, ηλεκτροδότησης, 
ύδρευσης- αποχέτευσης και φωταερίου-φυσικού αερί¬ 
ου αντίστοιχα. 

Στις περιπτώσεις των παραγράφων 4, 7, 8 και 9 του πα¬ 
ρόντος άρθρου η έλλειψη των ιδιοτήτων α έως και γ της 
παραγράφου 2 του άρθρου 1 της παρούσας δηλώνεται 
από τους υποχρέους με υπεύθυνη δήλωση του άρθρου 8 
του Ν. 1599/86 στον κατά περίπτωση αρμόδιο φορέα. 

4. Το άρθρο 4 της αρ. Φ21/116/4.7.2000 Υπουργικής 
απόφασης αντικαθίσταται ως εξής: 

ΑΡΘΡΟ 4 

1. Για τη χορήγηση αποδεικτικού ασφαλιστικής ενημε- 
ρόμητας λαμβάνονται υπόψη οι ασφαλιστικές εισφορές 
που οφείλονται: 

α) Από φυσικό πρόσωπο που είναι ή ήταν υπόχρεο κα- 
ταβολήςτους, καθώς και τυχόν άλλες οφειλές που δεν βε¬ 
βαιώθηκαν στο όνομά του, για την εξόφληση των οποίων 
ευθύνεται σύμφωνα με τις ισχύουσες διατάξεις. 

Β) Από Ομόρρυθμη και Ετερόρρυθμη Εταιρεία, Εται¬ 
ρεία Περιορισμένης Ευθύνης, Ανώνυμη Εταιρεία, Κοινο¬ 
πραξία, Συνεταιρισμό, αστική εταιρεία και κοινωνία αστι¬ 
κού δικαίου, καθώς και οιτυχόν υπάρχουσες οφειλές, για 
τις οποίες έχουν ευθύνη για την εξόφλησή τους σύμφωνα 
με τις ισχύουσες διατάξεις. 

Γ) Από ανάδοχο ή εργολάβο έργου που υπάγεται στις 
διατάξεις του άρθρου 8 παρ.5 εδ.ε του αν 1846/1951, 
εφόσον προέρχονται από: 

Το έργο για το οποίο ζητείται η βεβαίωση 

Την επιχείρηση του αναδόχου, καθώς και τυχόν υπάρ¬ 
χουσες οφειλές για τις οποίες έχει ευθύνη για την εξό¬ 
φλησή τους, σύμφωνα με τις ισχύουσες διατάξεις. 

2) Κατ’ εξαίρεση, κατά τη χορήγηση αποδεικτικού 
ασφαλιστικής ενημερότητας για την πώληση οικοδομής 
ή αυτοτελούς ιδιοκτησίας αυτής που έχει ανεγερθεί ή 
ανεγείρεται με το σύστημα της αντιπαροχής, βάσει ερ¬ 
γολαβικού συμβολαίου, το οποίο έχει ήδη συνταχθεί ή 
θα συνταχθεί μέχρι το τέλος του τρίτου μήνα από τη δη¬ 
μοσίευση της παρούσας, ελέγχονται αποκλειστικά οιτυ- 
χόν οφειλόμενες εισφορές της μεταβιβαζόμενης οικο¬ 
δομής. 

5. Στο άρθρο 6 της αρ. Φ21/116/4.7.2000 Υπουργικής 
απόφασης προστίθεται περίπτωση θ ως εξής: 

θ). Η διάρκεια ισχύος των αποδεικτικών ασφαλιστικής 
ενημερότητας για την πώληση, γονική παροχή και δωρεά 
οικοδομών ή αυτοτελών ιδιοκτησιών είναι τρίμηνη, όταν 
δεν υφίστανται οφειλές από ασφαλιστικές εισφορές για 
την εξόφληση των οποίων ο πωλητής ή ο παρέχων τη γο¬ 
νική παροχή ή τη δωρεά είναι υπεύθυνος και μηνιαία, εάν 
οι οφειλές αυτές έχουν ρυθμιστεί και είναι ασφαλιστικά 
ενήμερος. 


6. Η ισχύςτηςπαρούσας αρχίζει απάτη δημοσίευσή της 
στην Εφημερίδα της Κυβερνήσεως, εκτός αν ορίζεται δια¬ 
φορετικά από τις επί μέρους διατάξεις της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 2001 

Ο ΥΦΥΠΟΥΡΓΟΣ 

ΝΙΚΟΣΦΑΡΜΑΚΗΣ 
-Φ- 

Αριθ. 7104 Φ. 109.1 (6) 

Ίδρυση Αερομεταφερόμενων Πεζοπόρων Τμημάτων στις 
πόλεις Αλεξανδρούπολη, Κοζάνη, Βόλο, Λαμία, Πάτρα 
και στις νήσους Λέσβο, Σάμο, Κέρκυρα και Κεφαλλο- 
νιά. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 4 και 7του Ν. 1481/1984 "Οργα¬ 
νισμός Υπουργείου Δημόσιας Τάξης" (Α 152), όπως το άρ¬ 
θρο αυτό αντικαταστάθηκε από την παρ. 1 του άρθρου 1 
τουΝ. 1590/1986. 

β.Του άρθρου 1 παρ. 2του Ν. 1590/1986 "Τροποποίηση 
διατάξεων του Ν. 1481/1984 "Οργανισμός Υπουργείου 
Δημόσιας Τάξης και άλλες διατάξεις" (Α- 49). 

γ. Του Π.Δ. 137/1986 " Συγκρότηση της Γενικής Γραμ¬ 
ματείας Δημόσιας Τάξης σε Υπουργείο Δημόσιας Τάξης" 
(Α’ 51). 

δ. Του άρθρου 29 Ατού Ν. 1558/1985 " Κυβέρνηση και 
Κυβερνητικά Όργανα" (Α’ 137), όπως προστέθηκε με το 
άρθρο 22 του Ν. 2081/1992 (Α 154) κι αντικαταστάθηκε με 
το άρθρο 1 παρ. 2 του Ν. 2649/1997 (Α’ 38). 

ε. Του άρθρου 4του Ν. 2612/1998 "Ανάθεση της δασο¬ 
πυρόσβεσης στο Πυροσβεστικό Σώμα και άλλες διατά¬ 
ξεις" (ΑΊ12). 

2. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

3. Την ανάγκη εξασφάλισης ικανοποιητικότερου βαθ¬ 
μού πυροπροστασίας της χώρας αποφασίζουμε: 

Άρθρο 1 

Ίδρυση Αερομεταφερόμενων - Πεζοπόρων Τμημάτων 

1. Ιδρύονται Αερομεταφερόμενα Πεζοπόρο Τμήματα 
στην Αλεξανδρούπολη, Κοζάνη, Βόλο, Λαμία. Πάτρα και 
στις νήσους Λέσβο, Σάμο, Κέρκυρα και Κεφαλλονιά κατά 
την έννοια του άρθρου 3 παρ. 2 της υπ’ αριθ. 12798 Φ. 
109.1/19.5.1998 Κ.Υ.Α. (Β'533),τα οποία λειτουργούν στο 
χρονικό διάστημα από 1η Μάίου μέχρι31η Οκτωβρίου κά¬ 
θε έτους. 

2. Τα Αερομεταφερόμενα Πεζοπόρο Τμήματα της 
προηγούμενης παραγράφου υπάγονται διοικητικά στις 
οικείες Περιφερειακές Διοικήσεις Πυροσβεστικών Υπη¬ 
ρεσιών και στελεχώνονται από την υπάρχουσα δύναμη 
του Σώματος και από προσωπικό που προσλαμβάνεται 
για το σκοπό αυτό με σύμβαση εργασίας ορισμένου χρό¬ 
νου ως πυροσβέστες εποχιακής απασχόλησης. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 28 Φεβρουάριου 2001 

Ο ΥΠΟΥΡΓΟΣ 

ΜΙΧΑΛΗΣ ΧΡΥΣΟΧΟΪΔΗΣ 
-♦- 

Αριθ. 3172 Φ. 109.1 (7) 

Συγκρότηση Συντονιστικών Περιφερειακών Επιχειρησια¬ 
κών Κέντρων. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

Ι.Τις διατάξεις: 

α. Του άρθρου 11 παρ.3τουΝ. 1481/1984"Οργανισμός 
Υπουργείου Δημόσιας Τάξης" (Α 152), όπως το άρθρο αυ¬ 
τό αντικαταστάθηκε από την παρ. 1 του άρθρου 1 του Ν. 
1590/1986. 

β.Του άρθρου 1 παρ. 2του Ν. 1590/1986 "Τροποποίηση 
διατάξεων του Ν. 1481/1984 "Οργανισμός Υπουργείου 
Δημόσιας Τάξης και άλλες διατάξεις" (Α’ 49). 

γ. Του άρθρου 22 παρ. 3 του Ν. 2362/1995 "Περί Δημο¬ 
σίου Λογιστικού ελέγχου των δαπανών του κράτους και 
άλλες διατάξεις" (Α’ 247). 

δ. Του άρθρου 29 Ατού Ν. 1558/1985 " Κυβέρνηση και 
Κυβερνητικά Όργανα" (Α’ 137), όπως προστέθηκε με το 
άρθρο 27του Ν. 2081/1998 (Α 154) κι αντικαταστάθηκε με 
το άρθρο 1 παρ. 2 του Ν. 2649/1997 (Α’38). 

ε.Του Π.Δ. 137/1986 "Συγκρότηση της Γενικής Γραμμα¬ 
τείας Δημόσιας Τάξης σε Υπουργείο Δημόσιας Τάξης" (Α’ 
51). 

στ. Του άρθρου 8 παρ. 7του Π.Δ. 210/1992 "Κωδικοποί¬ 
ηση διατάξεων, Προεδρικών Διαταγμάτων του Κανονι¬ 
σμού Εσωτερικής Υπηρεσίας του Πυροσβεστικού Σώμα¬ 
τος" (Α’ 99). 

η. Το γεγονός ότι από τις διατάξεις της παρούσης Από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

ζ. Την ανάγκη για την εύρυθμη κι αποτελεσματικότερη 
λειτουργία των Υπηρεσιών του Πυροσβεστικού Σώματος 
και τον καλύτερο συντονισμό τους κατά την αντιμετώπιση 
συμβάντων, αποφασίζουμε: 

Άρθρο 1 

Συγκρότηση - Αποστολή Συντονιστικών Περιφερειακών 
Επιχειρησιακών Κέντρων 

1. Στην έδρα των Περιφερειακών Διοικήσεων Πυροσβε¬ 
στικών Υπηρεσιών, πληντου Νομού Αττικής, επιτρέπεται, 
με διαταγή του Αρχηγού του Πυροσβεστικού Σώματος, η 
συγκρότηση Συντονιστικού - Επιχειρησιακού Κέντρου 
που έχει τον τίτλο" Συντονιστικό Περιφερειακό Επιχειρη¬ 
σιακό Κέντρο" (Σ. Π. Ε. Κ.) στο οποίο προστίθεται και το 
όνομα της οικείας Περιφέρειας. 

2. ΤαΣ.Π.Ε.Κ. λειτουργούν καθ’ όλο το 24ωρο και όλο το 
έτος, έχουν τοπική αρμοδιότητα στην περιοχή ευθύνης 
της οικείας Περιφερειακής Διοίκησης Πυροσβεστικών 
Υπηρεσιών και έχουν ως αποστολή τη λήψη των τηλεφω¬ 


νικών κλήσεων για συμβάντα αρμοδιότητας του Πυρο¬ 
σβεστικού Σώματος, την άμεση διαβίβαση αυτών στις κα¬ 
τά τόπου αρμόδιες Πυροσβεστικές Υπηρεσίες και την κι¬ 
νητοποίηση και το συντονισμό των εμπλεκομένων πυρο¬ 
σβεστικών δυνάμεων καθώς και των δυνάμεων άλλων 
Αρχών και Φορέων που επικουρούν αυτές. Για κάθε συμ¬ 
βάν υποχρεούνται να ενημερώνουν το "199 Σ.Ε.Κ.Υ.Π.Σ." 
σύμφωνα με τις σχετικές διαταγές. 

Άρθρο 2 

Διοικητική - Επιχειρησιακή υπαγωγή - Στελέχωση 

1. Τα Σ.Π.Ε.Κ. δεν αποτελούν αυτοτελή οργανική μονά¬ 
δα - Υπηρεσία του Σώματος, ούτε έχουν διοικητική ή άλλη 
αυτοτέλεια. Λειτουργούν στα πλαίσια της Διοίκησης Πυ¬ 
ροσβεστικών Υπηρεσιών που εδρεύουν και με ευθύνη των 
Διοικητών αυτής και της αρμόδιας Περιφερειακής Διοί¬ 
κησης Π.Υ. Επιχειρησιακά υπάγονται, συντονίζονται και 
εποπτεύονται για την εύρυθμη κι αποτελεσματική λει¬ 
τουργία τους από το "199 Σ.Ε.Κ.Υ.Π.Σ." το οποίο εκδίδει 
για το σκοπό αυτό τις αναγκαίες διαταγές. 

2. ΤωνΣ.Π.Ε.Κ. προΐσταται Αξιωματικός Γενικών Υπηρε¬ 
σιών και στελεχώνεται με τον αναγκαίο αριθμό προσωπι¬ 
κού, με διαταγή του Διοικητή της Περιφερειακής Διοίκη¬ 
σης Π.Υ. ο οποίος για το σκοπό αυτό ενεργεί στα πλαίσια 
των αρμοδιοτήτων του για την μετακίνηση προσωπικού 
σύμφωνα με τις κείμενες διατάξεις. 

3. Τα θέματα λειτουργίας, οργάνωσης των Σ.Π.Ε.Κ. κα¬ 
θώς καιτα καθήκοντα και οι υποχρεώσεις του προσωπικού 
τους ρυθμίζονται με διαταγή του Αρχηγού του Πυροσβε¬ 
στικού Σώματος, και για ότι δεν ρυθμίζεται από αυτή έχουν 
ανάλογη εφαρμογή για τα ίδια θέματα οι εκάστοτε ισχύ- 
ουσες αντίστοιχες διατάξεις για το" 199 Σ. Ε. Κ. Υ. Π .Σ.". Δια¬ 
ταγές που θεσπίζουν υποχρεώσεις του "199 Σ.Ε.Κ.Υ.Π.Σ." 
για ανακοίνωση συμβάντωνπρος τη Δ.Α. Ε. Ε. έχουν εφαρ¬ 
μογή και για τα Σ.Π.Ε.Κ. 

4. Για την απρόσκοπτη και αποτελεσματική εκτέλεση 
της αποστολής τους τα Σ. Π. Ε. Κ. εφοδιάζονται με όλα τα 
απαραίτητα υλικοτεχνικά και άλλα μέσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2001 

Ο ΥΠΟΥΡΓΟΣ 

ΜΙΧΑΛΗΣ ΧΡΥΣΟΧΟΪΔΗΣ 
-♦- 

ΑΠΟΦΑΣΗ Αριθ. 56 (8) 

*Τροποποίηση απόφασης 46 "εξέταση αιτήσεων εισαγω¬ 
γής στο ΧΑΑ" (Αναδημοσίευση). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 
(Συνεδρίαση -12-2000) 

Έχοντας υπόψη τις διατάξεις: 

1) Του άρθρου 1 παρ. 7του Ν. 2651/98 

2) Της απόφασης 46/2000 του ΔΣ του ΧΑΑ, αποφασίζει: 

Την τροποποίηση της απόφασης 46/2000 του ΔΣ του 

ΧΑΑ (ΦΕΚ1194/Β/28.9.2000) ως εξής: 

1. Στην 7η κατηγορία προστίθεται τελευταία παράγρα¬ 
φος ως εξής: "Η πρωτογενώς συναλλαγματοφόρο δρα- 

* Αναδημοσιεύεται διότι η αρχική δημοσίευση στο ΦΕΚ 
122/Β/7.2.01 έγινε από εσφαλμένο αντίγραφο που κατέθεσε 
το Χρηματιστήριο Αξιών Αθηνών Α.Ε. 

στηριότητα περιλαμβάνει και τις πωλήσεις που πραγμα¬ 
τοποιεί η εκδότρια εταιρία μέσω δικτύου πωλήσεων άλ¬ 
λων εταιριών, απ’ ευθείας σε τρίτες χώρες χωρίς περαι¬ 
τέρω μεταποίησητωνπροϊόντωντης. Στηνπερίπτωση αυ¬ 
τή, ο ανάδοχος θα πρέπει να βεβαιώνει, προσκομίζοντας 
και βεβαίωση ανεξάρτητου ορκωτού ελεγκτή, τα ανωτέ¬ 
ρω, καθώς επίσης και ότι έχουν εξοφληθεί τα σχετικά τι¬ 
μολόγια". 

2. Η περίπτωση (α) της 12ης κατηγορίας της παραγρά¬ 
φου 1, αντικαθίσταται ως εξής: "διαθέτουν ήδη κατά το 
χρόνο της προσήκουσας αίτησης εισαγωγής, την εκά- 
στοτε προβλεπόμενη διασπορά και δεν θα προβούν σε 
αύξηση μετοχικού κεφαλαίου ούτε σε διάθεση μετοχών 
με δημόσια εγγραφή ή/και ιδιωτική τοποθέτηση για την ει¬ 
σαγωγή των μετοχών τους". 

3. Η υποπαράγραφος 2.3 της παραγράφου 2, αντικαθί¬ 
σταται ως εξής: "Δυνατότητα προώθησης 3 μηνών στη λί¬ 
στα της κατηγορίας τους αποκτούν εταιρίες για τις οποί¬ 
ες οι ανάδοχοι έχουν δηλώσει σαφώς ότι πρόκειται να 
προβούν σε πράξεις σταθεροποίησης σύμφωνα με το άρ¬ 
θρο 5 του Ν. 2651 /98 και το άρθρο 8 του Κανονισμού Ανα¬ 
δοχών όπως ισχύει κάθε φορά και εφόσον συντρέχουν 
σωρευτικά οι εξής επιπλέον προϋποθέσεις: 

α) το ύψος της έκδοσης είναι ίσο με το εκάστοτε οριζό¬ 
μενο στον Κανονισμό Αναδοχών ως ελάχιστο όριο για τη 
διενέργεια σταθεροποιητικών πράξεων, 

β) η σταθεροποίηση θα ξεκινά όταν η τιμή διαπραγμά¬ 
τευσης καταστεί χαμηλότερη από την τιμή έκδοσης κατά 
το ποσό που αντιστοιχεί στο εκάστοτε επιτρεπόμενο σχε¬ 
τικό βήμα μεταβολής τιμής (ΐϊοΚ είζθ) και θα συνεχίζεται 
για όσο διάστημα η τιμή παραμένει στο ίδιο ή χαμηλότε¬ 
ρο επίπεδο και 

γ) οι μετοχές που δηλώνεται ότι προτίθεται να αποκτή¬ 
σει ο ανάδοχος μέσω της διενέργειας πράξεων σταθερο¬ 
ποίησης, αντιστοιχούν τουλάχιστον σε ποσοστό 15% των 


μετοχών που διατέθηκαν με δημόσια εγγραφή και εφό¬ 
σον, 

δ) μετάτηνεκμέρουςτου αναδόχου απόκτηση μετοχών 
μέσω πράξεων σταθεροποίησης, η εταιρία θα διαθέτει το 
εκάστοτε προβλεπόμενο στις κείμενες διατάξεις ποσο¬ 
στό διασποράς που απαιτείται για την εισαγωγή των με¬ 
τοχών της στο χρηματιστήριο, δεδομένου ότι, κατά τη 
διαδικασία έγκρισης της εισαγωγής προς διαπραγμάτευ¬ 
ση των μετοχών της από το Διοικητικό Συμβούλιο του 
ΧΑΑ, το ποσοστό που έχει δηλωθεί στο Ενημερωτικό Δελ¬ 
τίο ότι προτίθεται να αποκτήσει ο ανάδοχος μέσω πράξε¬ 
ων σταθεροποίησης, δεν λαμβάνεται υπ’ όψιν για την εκτί¬ 
μηση της ύπαρξης επαρκούς διασποράς. 

4. Στην υποπαράγραφο 2.1 της παραγράφου 2 προστί¬ 
θενται εδάφια ως εξής: "Η εξέταση των αιτήσεων εισαγω¬ 
γής εταιριών επενδύσεωνχαρτοφυλακίου, θα γίνεται κατ’ 
εξαίρεση, εκτός της διαδικασίας που προβλέπεται στην 
παρούσα απόφαση για τις υπόλοιπες κατηγορίες. Η κατ’ 
εξαίρεση εξέταση των αιτήσεων θα γίνεται με βάση τη 
χρονική σειρά υποβολής τους στο Χρηματιστήριο. 

5. Η υποπαράγραφος 2.4 της παραγράφου 2, αντικαθί¬ 
σταται ως εξής: "Για την κατάταξη της εταιρίας σε μία κα¬ 
τηγορία ή τη μεταφοράτηςσεάλλη, απαιτείται προηγού¬ 
μενη αίτηση του αναδόχου στην οποία παρατίθενται όλα 
τα στοιχεία που είναι απαραίτητα για την τεκμηρίωση της 
υπαγωγής της εταιρίας στην αιτούμενη κατηγορία σύμ¬ 
φωνα μετά ανωτέρω κριτήρια. 

Η εν λόγω κατάταξη γίνεται από ειδική προς τούτο Επι¬ 
τροπή, που ορίζεται με απόφαση του ΔΣτου ΧΑΑ." 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 8 Μαρτίου 2001 

Ο ΠΡΟΕΔΡΟΣ 

ΠΑΝΑΓΙΩΤΗΣ ΑΛΕΞΑΚΗΣ 

